བོད་ཀྱི་ཀློག་མཁན་རྣམས་ལ་སྙན་ངག་གི་སྐྱེས་ཆེན་པོ་དེ་འདྲ་བསྐྲུན་པའི་སླད་དུ་ངག་རིག་སྨྲ་བ་དེ་ཚོས་སྙིང་སྟོབས་དང་བློ་གྲོས་ཀྱི་གོ་ཆ་མཆོག་ཏུ་བགོས་པར་སྣང་སྟེ།ཕྱི་རོལ་པར་གྲགས་པའི་གཏམ་རྒྱུད་ཆེན་མོ་དེ་དག་སྟོན་པའི་རྗེས་འཇུག་རྣམས་ཀྱི་ངག་བརྒྱུད་ནས་བོད་ནང་པ་སངས་རྒྱས་པའི་རྒྱལ་ཁམས་འདིར་སྤེལ་བ་ལ།དོགས་འཚེར་གྱི་གནས་རྣམས་འཐད་ལྡན་གྱི་རྒྱུ་མཚན་བཀོད་ནས་ཤད་སྦྱངས་མ་བྱས་ན་ག་ལ་རུང་སྟེ།བཅོམ་ལྡན་འདས་ཀྱིས།རང་གི་རྗེས་འཇུག་རབ་ཏུ་བྱུང་བ་རྣམས་ཀྱིས་རྒྱལ་པོ་དང་བློན་པོ།དམག་དང་ཆོམ་རྐུན།བུད་མེད་དང་འདོད་པ་ལ་སོགས་པའི་འདུ་འཛིའི་གཏམ་གྱི་སྦྱོར་བ་ལ་འཇུག་མི་རུང་བར་གསུངས་པའི་ཕྱིར་རོ།།དེ་བས་ཞང་ཞུང་པས་རང་ཉིད་དཀར་འདོན་དག་འབུད་ཀྱི་སླད་དུ།